**[TIL GRUPPEN: Denne færdige skabelon til pressemeddelelse er tænkt som udsendelse til jeres lokalavis(er).**

**Sørg for at gennemgå alt i gult, så I minimum får rettet navn på gruppe, gruppeleder, by/område osv.**

**Vedlagt er også inspiration til citatet. De er markeret i blåt.**

**Generelt opfordrer vi til, at I så vidt muligt gør pressemeddelelsen til jeres egen, så den passer til det, der er vigtigt for jeres gruppe.**

**Bemærk, at der er tre forskellige bud på overskrifter. Brug den, der passer bedst til jeres situation – eller find på jeres egen. Husk at slette de overskrifter, I ikke bruger :D**

**Det er vigtigt at sende lokalvisen nogle gode fotos (enten egne eller link til dds.dk/lederfotos).**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.]**

[BUD PÅ OVERSKRIFT 1]   
Venteliste til at blive spejder: Lokal gruppe søger flere ledere

[BUD PÅ OVERSKRIFT 2]   
Succesfuld spejdergruppe på jagt efter flere voksne

[BUD PÅ OVERSKRIFT 3]   
Lokale spejdere i fremgang: Vi søger flere voksne

Spejdergruppen i Bjørnerup er i rivende udvikling, og den lokale gruppe søger derfor flere voksne, der vil give børn og unge gode oplevelser i naturen.

Det er populært at være spejder. Flere og flere børn og unge vil ud i naturen, mærke fællesskabet om bålet og tage på teltture i ind- og udland. Faktisk er det så populært, at mange spejdergrupper ikke kan følge med. På landsplan står over 2.500 børn og unge på venteliste til at blive spejdere hos Det Danske Spejderkorps. En af de store knaster er, at der mangler spejderledere.

At flere børn og unge vil være med, mærker man også hos de lokale spejdere i Bjørnstrup, der de sidste 5 år er vokset til nu at omfatte 80 spejdere. Derfor rækker gruppen ud mod flere voksne, der har lyst til at give børn og unge udviklende oplevelser i naturen.

”Vi har en ambition om at fortsætte den gode udvikling, vores spejdergruppe er i. Derfor vil vi rigtig gerne have flere voksne og unge med”, siger gruppeleder Birte Bjørn.

Man behøver dog hverken at have det sorte bælte i friluftsliv eller være ekspert i bålmad for at blive spejderleder, siger Birte Bjørn: ”Det vigtige er, at man har hjertet på rette sted, og at man har mod på at give børn og unge nogle gode oplevelser med videre i livet. Om man selv har været spejder eller kan bygge en bivuak, er ikke så vigtigt. Her skal vi nok sørge for, at man bliver hjulpet godt i gang.”

Som spejderleder får man mange kompetencer i spil, siger Birte Bjørn: ”Det kan være at finde på en sjov leg i skoven, at planlægge et forløb om Romerriget eller arrangere en sommertur til Norges fjelde. Men det er også at trøste, grine, inspirere og være et forbillede for spejderne”.

Særligt én ting er dog unik i rollen som spejderleder, fortæller Birte Bjørn.

”Man skal faktisk kunne stå lidt på afstand og ikke tage for meget styring. Spejder handler om at give børn og unge mulighed for at gøre deres egne erfaringer og vokse med deres ansvar. Det er det, vi kalder learning-by-doing”, siger Birte Bjørn.

Vil man lige se spejderlivet an, er der også mulighed for at give spejdergruppen en hånd med andre opgaver, siger Birte Bjørn. ”Som spejderledere vil vi gerne bruge så meget af vores tid som muligt på aktiviteter med børnene. Så hvis nogen har mod på at hjælpe os med fx fundraising, PR eller madlavning på en hyttetur, så siger vi bestemt heller ikke nej til det.”

Vil man høre mere om livet som spejderleder, er man meget velkommen til at skrive til Birte Bjørn på Birte@Bjørn.dk

Bjørnespejderne holder til i Bjørneskoven og tilbyder spejderaktiviteter for børn fra 3-årsalderen. Spejdergruppens mål er at udvikle børn og unge gennem friluftsliv, fællesskab og udfordringer. Man kan læse mere om spejdergruppen på bjornespejderne.dk.

KONTAKT OG FOTOS:

• For mere info, kontakt gruppeleder Birte Bjørn på tlf. 12345678 eller mail gruppeleder@bjornerupspejder.dk.

• Hent ekstra pressefotos på dds.dk/lederfotos (kreditering står i filnavn).